BEAUTY ทะยานแรง! 8 วันพุ่งแล้ว 47% โบรกฯชี้ปีนี้ Turnaround เคาะเป้าพื้นฐาน 3 บาท
BEAUTY ทะยานแรง! 8 วันพุ่งแล้ว 47% โบรกฯชี้ปีนี้ Turnaround เคาะเป้าพื้นฐาน 3 บาท
BEAUTY ทะยานแรง! 8 วันพุ่งแล้ว47% โบรกฯชี้ปีนี้ Turnaround เคาะเป้าพื้นฐาน 3 บาท
9 ม.ค. 2563

ผู้สื่อข่าวรายงานว่า บริษัท บิวตี้ คอมมูนิตี้ จำกัด (มหาชน) หรือ BEAUTY  ปิดตลาดวันนี้(9ม.ค.63) อยู่ที่ระดับ 2.46 บาท บวก 0.46 บาท หรือ 23.00% ด้วยมูลค่าซื้อขาย 1.43 พันล้านบาท ราคาหุ้นทะยานแรง 8 วันติดโดยนับตังแต่หุ้นยืนที่ระดับ 1.67 บาท เมื่อวันที่  27 ธ.ค.62 จนถึงล่าสุดหุ้นปรับตัวเพิ่มขึ้นแล้ว 47.30%

บล.เคทีบี (ประเทศไทย) ระบุในบทวิเคราะห์ฯว่า BEAUTY มีมุมมองเป็นบวกมากขึ้นต่อ Outlook ของ BEAUTY คาดว่าปี 63 จะเป็นปีที่เห็นการ Turnaround ได้อย่างชัดเจน ซึ่งจากการสอบถามไปยังผู้บริหารเชื่อมั่นว่าบริษัทจะบรรลุเป้ารายได้ +10% เทียบช่วงเดียวกันของปีก่อนได้ ส่งผลจากจะเห็นการปรับตัวดีขึ้นของรายได้จีนในปี 63 จากกลยุทธ์การขยายจุดจำหน่ายสินค้า
นอกเหนือจากนี้ บริษัทยังได้เซ็นสัญญากับพันธมิตรทางออนไลน์หลัก ๆ ของจีนครบทั้งหมดในปี 62 ซึ่งเรามองว่าจะเป็นปี 63 จะเป็นปีที่รับรู้รายได้ออนไลน์จากทุกช่องทางเต็มปี อีกทั้งคาดว่ารายได้ในประเทศปรับตัวดีขึ้น เทียบช่วงเดียวกันของปีก่อน และรับรู้ต้นทุนที่ลดลงจากการปิดสาขาที่ไม่ทำกำไรเต็มปี
ด้านผลประกอบการไตรมาส 4/62 ปรับตัวดีขึ้นเทียบไตรมาสก่อนหน้าอยู่ที่ 60 ล้านบาท (-52%เทียบช่วงเดียวกันของปีก่อน, +20%QoQ) การฟื้นตัวเทียบไตรมาสก่อนหน้ามาจาก High season คาดยอดขายในประเทศและต่างประเทศปรับตัวดีขึ้น ขณะที่มองว่าราคาหุ้นที่ปรับตัวลง -50% ใน 6 เดือนที่ผ่านมาสะท้อนปัจจัยลบจากผลประกอบการปี 62 ชะลอตัวไปพอสมควรแล้ว และอยู่ระหว่างปรับคำแนะนำขึ้นจากเดิม แนะนำ “ขาย” ที่ราคาเป้าหมาย 3.00 บาท
ทั้งนี้ รายงานข่าวระบุว่า BEAUTY เผยการรุกขยายฐานต่างประเทศ 15 ประเทศ ทำให้ผลประกอบการของบริษัทเริ่มกลับมาดีขึ้น โดยตัวเลขรายได้จากจีนเข้ามาอย่างต่อเนื่อง ปัจจุบันวางขายสินค้าแล้วกว่า 3 หมื่นจุด ยอดขายเฉลี่ย 50-60 ล้านบาทต่อเดือน ตั้งเป้าขยายให้ครบ 100,000 จุด นอกเหนือจากนี้ยังมีแผนเปิดตัวพรีเซนเตอร์ใหม่ในช่วงเดือน ก.พ.เน้นการโฆษณาในไทย แต่จะมีผลต่อยอดขายต่างประเทศด้วย
บริษัทตั้งเป้ารายได้รวมปี 63 ขยายตัวที่ 10% และต่างประเทศที่ 30% สำหรับปี 62 คาดสีดส่วนรายได้ในประเทศ 80% และต่างประเทศ 20% โดยบริษัทได้ลดต้นทุนปิดสาขาที่ไม่สร้างผลกำไร ทำให้ปัจจุบันมีสาขาเหลืออยู่ที่ 310 สาขา ยังตั้งเป้าปิดเพิ่มให้เหลือสาขาราว 300 สาขา